रैथाने बाली खरिद सुरु
हुम्लामा उत्पादन हुने स्थानीय रैथाने बाली सिमकोट गाउँपालिकाले खाद्य व्यवस्था तथा व्यापार कम्पनीको शाखा कार्यालयलाई बिक्री सुरु गरेको छ । गाउँपालिकाले किसानसँग खरिद गरेका रैथाने बाली शुक्रबारदेखि औपचारिक रूपमा बिक्री सुरु गरेको हो ।  गाउँपालिका अध्यक्ष विजय भण्डारीले एक महिनायता किसानसँग खरिद गरेका रैथाने बालीको उत्पादन खाद्य कम्पनीलाई बिक्री सुरु गरेको बताउनुभयो । गाउँपालिकाले शाखाको गोदाममा लगेर हस्तान्तरण गरेको हो । रैथाने बालीमा चिनो र कागुनोको चामल, सिमी र फापरको दाना बिक्री गरेको हो ।
हुम्ला समाचारदाताहुम्ला, फागुन २७ गते । हुम्लामा उत्पादन हुने स्थानीय रैथाने बाली सिमकोट गाउँपालिकाले खाद्य व्यवस्था तथा व्यापार कम्पनीको शाखा कार्यालयलाई बिक्री सुरु गरेको छ । गाउँपालिकाले किसानसँग खरिद गरेका रैथाने बाली शुक्रबारदेखि औपचारिक रूपमा बिक्री सुरु गरेको हो ।गाउँपालिका अध्यक्ष विजय भण्डारीले एक महिनायता किसानसँग खरिद गरेका रैथाने बालीको उत्पादन खाद्य कम्पनीलाई बिक्री सुरु गरेको बताउनुभयो । गाउँपालिकाले शाखाको गोदाममा लगेर हस्तान्तरण गरेको हो । रैथाने बालीमा चिनो र कागुनोको चामल, सिमी र फापरको दाना बिक्री गरेको हो । गाउँपालिकाको कृषि शाखाका प्रमुख नेत्रबहादुर शाहीले पहिलो दिन प्रशोधन गरेको चिनोको चामल १२ क्विन्टल, कागुनो ६० केजी, सिमी पाँच क्विन्टल र फापरका दाना १० क्विन्टल खाद्य कम्पनीको हुम्ला शाखालाई हस्तान्तरण गरिएको बताउनुभयो । गाउँपालिकाले किसानबाट रैथानी बाली खरिद गरिरहेको छ । हाल गाउँपालिकासँग १८ क्विन्टल कागुनो, २८ क्विन्टल चिनो, १२ क्विन्टल सिमी र १० क्विन्टल फापर सङ्कलन भएको उहाँले बताउनुभयो ।  खाद्य कम्पनीको हुम्ला शाखाका प्रमुख कृष्णप्रसाद अधिकारीले खरिद गरिएको अन्न चाँडै काठमाडौँ पठाउने तयारी गरिरहेको जानकारी दिनुभयो ।    